28.2.2022
MT
Il-Ġurnal Uffiċjali tal-Unjoni Ewropea
C 95/43
Motivi u argumenti prinċipali Insostenn tar-rikors kontra d-deċiżjonijiet tal-Kummissjoni tas-6 u tad-9 ta’ April 2021 u tal-4 ta’ Mejju 2021 dwar l-irkupru tas-somom li ġew indebitament imħallsa lilu minħabba t-tnaqqis fiskali għall-uliedu, ir-rikorrent jinvoka tliet motivi. 1.
L-ewwel motiv huwa bbażat fuq żball fl-interpretazzjoni u fl-applikazzjoni tal-Artikolu 85 tar-Regolamenti tal-Persunal tal-Unjoni Ewropea.
Ir-rikorrent iqis f’dan ir-rigward li r-rekwżiti previsti fl-Artikolu 85 fir-rigward ta’ ammonti mħallsa indebitament ma humiex issodisfatti. 2.
It-tieni motiv huwa bbażat fuq ksur tal-prinċipju tal-aspettattivi leġittimi sa fejn, fil-każ ineżami, it-tliet rekwiżiti li jikkaratterizzaw l-aspettattivi leġittimi skont il-ġurisprudenza applikabbli huma ssodisfatti. 3.
It-tielet motiv huwa bbażat fuq nuqqas ta’ motivazzjoni.
Rikors ippreżentat fit-12 ta’ Jannar 2022 – NY vs Il-Kummissjoni (Kawża T-21/22) (2022/C 95/60) Lingwa tal-kawża: il-Franċiż Partijiet Rikorrent: NY (rappreżentanti: A. Champetier u S. Rodrigues, avukati) Konvenut: Il-Kummissjoni Ewropea Talbiet Ir-rikorrent jitlob li l-Qorti Ġenerali jogħġobha: — tiddikjara dan ir-rikors ammissibbli u fondat; — tannulla l-ewwel deċiżjoni kkontestata u sa fejn meħtieġ, it-tieni deċiżjoni kkontestata; — tikkundanna lill-konvenuta għall-ispejjeż kollha.
Motivi u argumenti prinċipali Insostenn tar-rikors tiegħu kontra d-deċiżjoni tal-Kummissjoni tal-14 ta’ April 2021 li tiċħad it-talba għal kumpens ippreżentata fit-22 ta’ Diċembru 2020, ir-rikorrent jinvoka tliet motivi. 1.
L-ewwel motiv ibbażat fuq ksur tad-dritt għal amministrazzjoni tajba u tal-prinċipju ta’ imparzjalità.
Ir-rikorrent iqis li, fil-kuntest tal-investigazzjoni tat-talba għal kumpens, ir-rekwiżit ta’ imparzjalità ma ġiex osservat, kemm minn perspettiva suġġettiva kif ukoll minn perspettiva oġġettiva. 2.
It-tieni motiv, ibbażat fuq il-ksur tad-dritt għall-integrità u għad-dinjità u l-eżistenza ta’ diversi żbalji manifesti ta’ evalwazzjoni.
Ir-rikorrent isostni li l-konvenuta naqset milli tosserva l-obbligu tagħha li tippreserva u tipproteġi d-dinjità u l-integrità tiegħu, minħabba l-vjolenza mwettqa mill-aġenti tas-sigurtà fuq il-persuna tiegħu, li l-konstatazzjoni tagħha hija vvizzjata bi żbalji manifesti ta’ “evalwazzjoni”. 3.
It-tielet motiv, ibbażat fuq il-ksur tad-dmir ta’ premura fis-sens li r-rikorrent ma bbenefikax mill-appoġġ kollu li kellu d-dritt jistenna mill-konvenuta.
Rikors ippreżentat fil-11 ta’ Jannar 2022 – Grail vs Il-Kummissjoni (Kawża T-23/22) (2022/C 95/61) Lingwa tal-kawża: l-Ingliż Partijiet Rikorrent: Grail LLC (Menlo Park, California, l-Istati Uniti tal-Amerika) (rappreżentanti: D. Little, Solicitor, J. Ruiz Calzado, J. M. Jiménez-Laiglesia Oñate u A. Giraud, lawyers)